Príloha k vyhodnoteniu konferenčného medzirezortného pripomienkového konania

Zápis
z konferenčného medzirezortného prerokovania materiálu “Návrh zmien národnej tabuľky frekvenčného spektra”

Dátum: 	13. 6. 2002
Miesto konania: 	Ministerstvo dopravy, pôšt a telekomunikácií SR
Prítomní: 	Dušan Faktor, MDPT SR
	Milan Herman, MDPT SR
	Viliam Podhorský, MDPT SR
	Milan Mizera, Telekomunikačný úrad SR
	Nadežda Prochácová, Telekomunikačný úrad SR
	Svetlana Topoľská, Telekomunikačný úrad SR
	Gabriel Stančík, Ministerstvo obrany SR
	Ján Kosterec, Ministerstvo obrany SR
	Milan Koutnik, Ministerstvo vnútra SR
	Jaroslav Kubíček, Slovenská informačná služba
	Jarmila Grujbárová, Rada pre vysielanie a retransmisiu
	Ivan Kubiňák, Rada pre vysielanie a retransmisiu
	Jozef Halamka, Výskumný ústav spojov,

Štátny  tajomník Dušan Faktor otvoril stretnutie a privítal zúčastnených. Úvodom prítomných podrobne oboznámil s predkladaným návrhom materiálu na rokovanie vlády SR, vrátane spôsobu jeho predloženia. 
V rámci diskusie sa k predkladanému materiálu vyjadrili jednotlivo všetci zástupcovia zúčastnených organizácií, t. j. Ministerstvo obrany SR, Ministerstvo vnútra SR, Telekomunikačný úrad SR, Slovenská informačná služba a Rada pre vysielanie a retransmisiu. Formálnu pripomienku predložil len Telekomunikačný úrad SR, týkajúcu sa editačnej úpravy tabuliek. Zástupcovia všetkých zúčastnených rezortov zdôraznili, že sa aktívne podieľali na prácach pri príprave tohoto materiálu a teda k tejto verzii materiálu predloženého na konferenčné medzirezortné pripomienkové konanie nemajú pripomienky. 
Záverom stretnutia štátny tajomník Dušan Faktor ocenil konštruktívny prístup zástupcov jednotlivých rezortov a skonštatoval, že materiál môže byť predložený na rokovanie vlády SR ako bezrozporový. Poďakoval všetkým prítomným za účasť a pripomienkové konanie ukončil.
Zapísal:  Milan Herman
Schválil: Dušan Faktor